Incidentul a avut loc în noaptea de 25 spre 26 mai 2024, în jurul orei 02.45, în zona Parcului Nichita Stănescu din Ploiești. Între doi bărbați a avut loc o altercație în apropierea unui autoturism cu luminile de avarie pornite.
Polițiștii locali care efectuau serviciul de patrulare pe Bulevardul Republicii, în zona parcului Nichita Stănescu, au observat, în noaptea de 25 spre 26 mai, în jurul orei 02.45, pe partea carosabilă, un autoturism cu luminile de avarie pornite și doi bărbați între care avea loc un conflict.
„Polițiștii locali au intervenit în aplanarea scandalului dintre cei doi bărbați, pe care i-au scos de pe partea carosabilă, procedând totodată la încătușarea celui care se manifesta în mod agresiv, precum și la sancționarea acestuia conform prevederilor Legii nr. 61/1991, pentru provocarea ori participarea efectivă la scandal, în locuri sau localuri publice.
La fața locului s-a prezentat și un echipaj din cadrul Secției de Poliție Urbană nr.1 Ploiești, care a preluat persoanele în cauză în vederea continuării cercetărilor”, a precizat Poliția Locală Ploiești, care recomandă cetățenilor care sunt martori ai unor astfel de incidente să semnaleze Disppeceratul instituției.
„Poliția Locală Ploiești condamnă săvârșirea unor astfel de fapte și recomandă cetățenilor să semnaleze Dispeceratului instituției, la numărul de telefon 0244/954, pe adresa de e-mail office@polocploiesti.ro sau polițiștilor locali aflați în patrulare, orice încălcare a regulilor sociale, a ordinii și liniștii publice”, a precizat Poliția Locală Ploiești.